EkBass/fiwiki-20250220-pages-articles huggingface dataset:
Maila Pylkkönen

Maila Annikki Pylkkönen (o.s. Pylkkönen, vuodesta 1971 Pylkkönen-Suomi, 9. kesäkuuta 1931 Helsinki – 4. marraskuuta 1986 Helsinki) oli suomalainen runoilija. == Elämä == Pylkkönen varttui Helsingissä. Hänen äitinsä suku oli kotoisin Ruskealasta, Laatokan Karjalasta. Hänen kasvatusäitinsä oli vaatetusalan teollisuustyöntekijä. Pylkkönen valmistui ylioppilaaksi Helsingin Tyttönormaalilyseosta vuonna 1951 ja opiskeli psykologiaa ja kansatiedettä Helsingin yliopistossa. Pylkkösen ensimmäinen runokokoelma Klassilliset tunteet ilmestyi vuonna 1957. Pylkkönen aloitti runoilijana 1950-luvun tapaan modernismin hengessä, mutta myöhemmin hän loi kokonaan oman, vapaamuotoisen runokielensä, joka jäljitteli puhetta ja keskittyi arjen ilmiöihin. Pylkkönen on merkittävimpiä roolirunouden kehittäjiä Suomessa. Tämän lajin teoksia ovat hänellä Arvo, Ilmaa ja Valta. Katja Seutu on väitöskirjassaan tutkinut hänen tuotantoaan puhutun kielen tutkimuksen kautta.Katja Seutu, Arvoa ihmiselle. Maila Pylkkösen roolirunot kutsuvat lukijaa myötäelämisen prosessiin. Parnasso 1/2010 s. 37–41 Vuonna 1971 Pylkkönen meni naimisiin taidemaalari Olli Suomen kanssa ja he saivat kaksi lasta. Pylkkösen sairastui kuitenkin mieleltään 1970-luvun alussa ja vietti aikaa useita kertoja Nikkilän mielisairaalassa. Lapset otettiin huostaan. Pylkköseltä jäi runsaasti julkaisematonta tuotantoa.Roo Ketvel, Roolirunoa pitkin. (Kritiikki teoksesta Katja Seutu, Olla elävän sanat. Parnasso 1/2010 s. 79 == Teokset == * Klassilliset tunteet : runoja. Otava 1957 * Jeesuksen kylä : runoluonnos. Otava 1958 * Arvo – vanhaäiti puhuu runonsa. Otava 1959 * Ilmaa : (runomittainen) monologi/ Kaikuu : runoja. Otava 1960 * Valta Lehtorinrouva Näyttelijätär Pronssiveistos. Otava 1962 * Virheitä. Otava 1965 * Tarina tappelusta. Otava 1970 * Muistista : proosaa ja runoa. Otava 1972 * Marjamiesnaisen muistiinpanoja. Otava 1975 * On kesä vain : runoja. Otava 1977 ===Kootut ja valikoimat=== * Monologit. Otava 1976 (sisältää kokoelmat Arvo, Ilmaa ja Valta) * Kootut – Runot ja proosarunot 1957–1977. Otava 1983 == Palkinnot == * Valtion kirjallisuuspalkinto 1973 == Lähteet == * Markus Jääskeläinen: Maila Pylkkönen: vähäeleisyyden ja huumorin mestari === Viitteet === == Aiheesta muualla == *Katja Seutu, Olla elävän sanat. SKS 2009 Luokka:Suomalaiset runoilijat Luokka:Vuonna 1931 syntyneet Luokka:Vuonna 1986 kuolleet
Firebox Metal Fest

Firebox Metal Fest (FMF) oli suomalainen musiikkifestivaali. Se järjestettiin ensimmäistä kertaa 18.–19. huhtikuuta 2008 Seinäjoen Rytmikorjaamolla. Nimensä mukaisesti festivaali keskittyi raskaan musiikin tarjontaan. Festivaalia järjesti seinäjokelainen levy-yhtiö Firebox. Viimeisen kerran festivaali järjestettiin vuonna 2011. == Esiintyjät == === Esiintyjät 2011 Firebox Metal Fest jyrää raskaalla kädellä=== Perjantai 30. syyskuuta 2011 *Marduk (Swe) *Shining (Swe) *Barren Earth *De Lirium's Order *Vuohivasara *Altars Of Destruction Lauantai 01.lokakuuta 2011 *Amorphis *Medeia *Omnium Gatherum *Oranssi Pazuzu *Defiled Icon *Process:Pain === Esiintyjät 2010 === Perjantai 23. huhtikuuta 2010 * Marduk (Ruotsi) * Demonical (Ruotsi) * Skepticism * Torture Killer * Alghazanth Lauantai 24. huhtikuuta 2010 * Samael (Sveitsi) * Ajattara * In Mourning (Ruotsi) * Ghost Brigade * Before the Dawn * Pressure Points === Esiintyjät 2009 === Perjantai 17. huhtikuuta 2009 * Shining (Ruotsi) * Swallow the Sun * Rotten Sound * The Eternal (Australia) * Sotajumala Lauantai 18. huhtikuuta 2009 * Katatonia (Ruotsi) * Forgotten Tomb (Italia) * Sparzanza (Ruotsi) * Spiritus Mortis * Evoken (Yhdysvallat) === Esiintyjät 2008 === Perjantai 18. huhtikuuta 2008 * Colosseum * Dark the Suns * Throes of Dawn * Metsatöll (Viro) * Enochian Crescent Lauantai 19. huhtikuuta 2008 * Celesty * Ablaze in Hatred * Wulfgar (Ruotsi) * Ghost Brigade * Mar de Grises (Chile) * Impaled Nazarene * Dark Tranquillity (Ruotsi) == Lähteet == == Aiheesta muualla == * Firebox Metal Fest * Firebox Records * Rytmikorjaamo Luokka:Entiset metallimusiikkitapahtumat Suomessa Luokka:Entiset rockfestivaalit Suomessa Luokka:Seinäjoen tapahtumat Luokka:Seinäjoen musiikki
Space Systems Finland

Space Systems Finland (SSF) on suomalainen ohjelmisto- ja järjestelmäsuunnittelualan asiantuntijayritys. == Historia == Space Systems Finland perustettiin vuonna 1989 toteuttamaan ohjelmistoja tuolloin Suomessa käynnissä olleisiin avaruusprojekteihin. Yritys valmisti alkuvaiheessa myös elektroniikkaa avaruuskäyttöön, mutta keskittyi pian avaruusohjelmistojen toteuttamiseen. Vuonna 1998 SSF mainittiin Suomen ainoaksi avaruustekniikkaan keskittyneeksi yritykseksi. Yritys on toteuttanut turvakriittisiä ohjelmistoja myös muille niitä tarvitseville toimialoille, kuten koneteollisuuteen, lääketieteen tekniikkaan ja ydinvoima-alalle. SSF on myös kehittänyt navigointitekniikkaa liittyen mm. Galileo-satelliitteihin sekä GNSS- vastaanottimien testaamiseen käytettäviä signaalisimulaattoreita. Vuodesta 2016 SSF on laajentunut yleisemmäksi ohjelmisto- ja järjestelmäsuunnittelualan yritykseksi esimerkiksi esineiden internetin puolelle sekä datankäsittelyyn. == Toiminta == Vuonna 2015 hieman yli puolet Space Systems Finlandin liikevaihdosta tuli avaruustoiminnasta, mutta pääosan yhtiön kasvusta on tuonut maanpäällinen toiminta, mm. raskaiden työkoneiden ohjelmistot sekä lääketieteelliset laitteet. SSF on kehittänyt lento-ohjelmistoja muun muassa Herschel-, Planck-, GOCE- ja BepiColombo-avaruusaluksiin sekä ExoMars- mönkijään. Myös Galileo-satelliiteissa hyödynnetään SSF:n kehittämiä ohjelmistoja. SSF on myös kehittänyt sekä lento- että maaprosessointiohjelmistoja eurooppalaisiin MetOp-ohjelman sääsatelliitteihin. Keväällä 2018 SSF valittiin toimittamaan pääohjelmisto eksoplaneettoja etsivälle PLATO-avaruusteleskoopille. ==Aiheesta muualla== * Yrityksen kotisivut == Lähteet == Luokka:Suomalaiset ohjelmistoyritykset Luokka:Avaruusteknologiayhtiöt Luokka:Suomen avaruustoiminta
Laura Häkkisen silmät

__NOTOC__ Laura Häkkisen silmät on J. Karjalainen Electric Sauna -yhtyeen toinen studioalbumi, joka julkaistiin 1. huhtikuuta 1998. Albumin tunnetuimmat laulut ovat "On kaikki niinkuin ennenkin" sekä albumin nimikappale. Albumi debytoi Suomen virallisen listan ensimmäisellä sijalla, ja pysyi listalla yhteensä 24 viikkoa. Albumi myi ilmestyessään platinaa, ja sitä on myyty yli 78 900 kappaletta.Musiikkituottajat: Tilastot › Kulta- ja platinalevyt › Artistit › J. Karjalainen == Kappaleet == Kaikki kappaleet säveltänyt ja sanoittanut J. Karjalainen sekä sovittanut J. Karjalainen Electric Sauna, ellei toisin mainittu. # # # # # # # # # # # == Kokoonpano == === Yhtye === * J. Karjalainen – laulu, kitara, huuliharppu * Mouhamadou L. Malang Cissokho – congat, kitara, laulu * Pekka Gröhn – piano, urut * Keimo Hirvonen – rummut * Mitja Tuurala – basso * Tommi Viksten – kitara, laulu === Vierailevat muusikot === * Hepa Halme – huilu (kappale ”Aulaava Anki”) * Jukka Tuovinen – saksofoni (kappale ”Prinssi kukkapaidassa”) * Gulfam Sabri – tabla (kappale ”Vuokses sun”) * Kamal Sabri – sarangi (kappale ”Vuokses sun”) == Lähteet == * J. Karjalainen Electric Sauna: Laura Häkkisen silmät -CD (POKOCD 215) === Viitteet === Luokka:Vuoden 1998 albumit Luokka:J. Karjalaisen albumit
Alexander Wilson (juoksija)

Alexander Sheldon ”Alex” Wilson (1. joulukuuta 1907 Montréal, Kanada – 9. joulukuuta 1994 Mission, Yhdysvallat) oli kanadalainen pika- ja keskimatkojen juoksija. Amsterdamin olympialaisissa 1928 Wilson sai pronssia 4 × 400 metrin viestijuoksussa James Ballin, Stanley Gloverin ja Phil Edwardsin kanssa. Los Angelesista 1932 hän saavutti 800 metriltä hopeaa ja 400 metriltä ja pitkässä viestissä pronssia. ==Lähteet== Luokka:Kanadalaiset keskimatkojen juoksijat Luokka:Kanadalaiset pikajuoksijat Luokka:Kanadalaiset olympiamitalistit Luokka:Vuonna 1907 syntyneet Luokka:Vuonna 1994 kuolleet
European Le Mans Series 2001

European Le Mans Series (lyhenteeltään ELMS) oli urheiluautokilpasarja, joka perustuu Le Mansin 24 tunnin ajoon. Sarja perustettiin vuonna 2000 ja sen ainoa kausi ajettiin vuonna 2001. Kaudella ajettiin seitsemän kilpailua, joista osa ajettiin yhdessä American Le Mans Series -sarjan kanssa. ELMS:ään kuului muun muassa kuuluisa Sebringin 12 tunnin ajo. Sarjassa ajettiin Le Mans Prototype -autoilla ja GT-autoilla. Luokkia oli neljä: LMP900, LMP675, GTS ja GT. Sarjan epäonnistuminen johti lopulta Le Mans Endurance Series -sarjan perustamiseen, josta tuli uusi European Le Mans Series (ELMS). == Kilpailukalenteri == Lukuun ottamatta Sebringin, Estorilin ja Petit Le Mans -kilpailua, kilpailut olivat 2 tuntia ja 45 minuuttia pitkiä. Nro Kilpailu Rata Ajankohta 1 Exxon Superflo Sebringin 12 tunnin ajo Sebring International Raceway 17 March 2 ELMS Race at Donington Park Donington Park 14. huhtikuuta 3 ELMS Race at Jarama Circuito Permanente Del Jarama 20. toukokuuta 4 1000 km of Estoril Autódromo do Estoril 15. heinäkuuta 5 ELMS Race at Most Autodrom Most 5. elokuuta 6 ELMS Race at Vallelunga Autodromo di Vallelunga 2. syyskuuta 7 Audi presents Petit Le Mans Road Atlanta 6. lokakuuta ; Huomioita == Tulokset == Nro Rata LMP900 Voittajatalli LMP675 Voittajatalli GTS Voittajatalli GT Voittajatalli Raportti Nro Rata LMP900 Voittajakuljettajat LMP675 Voittajakuljettajat GTS Voittajakuljettajat GT Voittajakuljettajat Raportti 1 Sebring #1 Audi Sport North America None #26 Konrad Team Saleen #23 Alex Job Racing Raportti 1 Sebring Michele Alboreto Rinaldo Capello Laurent Aïello Oliver Gavin Terry Borcheller Franz Konrad Sascha Maassen Lucas Luhr Emmanuel Collard Raportti 2 Donington #1 Audi Sport Team Joest #21 Rowan Racing #41 RML #23 Alex Job Racing Raportti 2 Donington Tom Kristensen Rinaldo Capello Martin O'Connell Warren Carway Bruno Lambert Ian McKellar Jr. Lucas Luhr Sascha Maassen Raportti 3 Jarama #1 Audi Sport Team Joest #5 Dick Barbour Racing #26 Konrad Team Saleen #43 Team Schnitzer Raportti 3 Jarama Tom Kristensen Rinaldo Capello Eric van de Poele Didier de Radigues Toni Seiler Walter Brun Franz Konrad Dirk Müller Fredrik Ekblom Raportti 4 Estoril #72 Pescarolo Sport None #41 RML #77 Freisinger Motorsport Raportti 4 Estoril Jean-Christophe Boullion Laurent Redon Boris Derichebourg Bruno Lambert Ian McKellar Jr. Chris Goodwin Xavier Pompidou Romain Dumas Raportti 5 Most #7 Johansson Motorsport #38 ROC #41 RML #60 P.K. Sport Raportti 5 Most Stefan Johansson Patrick Lemarié Jordi Gené Christophe Pillon Bruno Lambert Ian McKellar Jr. Robin Liddell Mike Youles Raportti 6 Vallelunga #9 Lanesra #28 Didier Bonnet Racing #41 RML #66 Harlow Motorsport Raportti 6 Vallelunga Richard Dean Gary Formato François Jakubowski Xavier Bich Ian McKellar Jr. Chris Goodwin Terry Rymer Magnus Wallinder Raportti 7 Road Atlanta #2 Audi Sport North America #57 Dick Barbour Racing #4 Corvette Racing #6 PTG Raportti 7 Road Atlanta Frank Biela Emanuele Pirro Scott Maxwell John Graham Milka Duno Kelly Collins Andy Pilgrim Franck Fréon Hans Joachim Stuck Boris Said Bill Auberlen Raportti 2001 Luokka:Vuoden 2001 moottoriurheilu
Shakin maailmanmestaruusottelu 1896

Shakin maailmanmestaruusottelu pelattiin vuonna 1896 Wilhelm Steinitzin ja Emanuel Laskerin välillä. Ottelu venyi tauon vuoksi vuoden 1897 puolelle. Hallitseva maailmanmestari Lasker voitti ottelun ja säilytti mestaruutensa. Ottelu alkoi marraskuussa. Lasker voitti Moskovassa ensimmäiset neljä peliä, minkä jälkeen Steinitz pyysi lykkäystä heikentyneen terveydentilansa takia. Ottelussa pidettiin taukoa kaksi kuukautta, minkä jälkeen Lasker jatkoi vahvoja otteitaan. Hän voitti seuraavista seitsemästä pelistä kolme, ja neljä peliä päättyi tasan. Steinitz sai taisteltua kahdesta seuraavasta pelistä voitot, mutta se ei enää vaikuttanut lopputulokseen mitenkään. Seuraava peli päättyi tasan ja Lasker voitti kuudennentoista ja seitsemännentoista pelin. Lopputulos oli selvä: 10–2 Laskerin hyväksi. ==Lähteet== *Lasker vs Steinitz 1896 *World Chess Championship: 1896 Lasker - Steinitz Title Match Luokka:Shakin maailmanmestaruusottelut Luokka:Vuoden 1896 urheilu Maailmanmestaruus 1896 Luokka:Moskovan urheilu
Shakin maailmanmestaruusottelu 1908

Shakin maailmanmestaruusottelu pelattiin vuonna 1908 Emanuel Laskerin ja Siegbert Tarraschin välillä Düsseldorfissa ja Münchenissä. Hallitseva maailmanmestari Lasker voitti ottelun ja säilytti tittelinsä. Ottelu alkoi vihamielisissä tunnelmissa. Lasker aloitti valkeilla ja pelasi yllättäen espanjalaisen pelin vaihtomuunnelmaa. Vaihtomuunnelmaa ei pidetty parhaana vaihtoehtona valkealle, mutta Laskerin valinta oli onnistunut, hän voitti pelin. Toisessa pelissä pelattiin samaa muunnelmaa, mutta tällä kertaa Tarrasch oli valkeilla. 15. siirron kohdalla Tarrasch teki näennäisen lähetinuhrauksen, jolla hän hajotti Laskerin kuningasaseman. Lasker kuitenkin vastasi ratsunuhrauksella. Tarrasch pelasi jatkon epätarkasti ja joutui aikapulaan, minkä seurauksena Lasker saavutti etua ja voitti lopulta pelin. Kolmas peli oli taas espanjalaista ja tällä kertaa Tarrasch torjui mustilla Laskerin hyökkäyksen ja voitti vastahyökkäyksellään pelin. Myös neljäs peli oli espanjalaista ja Lasker voitti pelin seikkailtuaan tornillaan pitkin lautaa Tarraschin jahdatessa sitä takaa sotilaillaan ja ratsullaan. Tarraschin peli kaatui lopulta virheelliseen sommitelmaan. Tilanne oli 3-1 Laskerin hyväksi ja pelit siirtyivät Müncheniin. Lasker oli viidennessä pelissä valkeilla ja esitteli uuden sotilaanuhrauksen 16. siirrossa. Tarrasch yllättyi siirrosta, eikä pystynyt puolustautumaan oikein. Lasker voitti pelin 38 siirrossa. Jatkossa Tarrasch ei enää pelannut espanjalaista mustilla, mutta se ei auttanut häntä ottelussa. Lasker voitti ottelun lopulta kahdeksalla voitolla, kolmella tappiolla ja viidellä tasapelillä. Tarrasch ei voinut käsittää Laskerin menestystä peleissä siirroilla, jotka eivät olleet edes teoreettisesti oikeita. Tappionsa syyksi hän esitti muun muassa meri-ilmaston epäedullista vaikutusta, vaikka Düsseldorfista oli lähimmälle rannikolle lähes 300 kilometriä. == Lähteet == * Lasker vs Tarrasch 1908 * World Chess Championship: 1908 Lasker - Tarrasch Title Match Luokka:Shakin maailmanmestaruusottelut Luokka:Vuoden 1908 urheilu Maailmanmestaruus 1908
Norvel Lee

Norvel LaFollette Ray Lee (22. syyskuuta 1924 – 19. elokuuta 1992 Bethesda, Maryland, Yhdysvallat (Archive.org)) oli yhdysvaltalainen nyrkkeilijä ja olympiavoittaja. == Urheilu-ura == Lee nyrkkeili amatöörinä koko uransa. Hän oli Lontoossa 1948 varamiehenä, muttei päässyt kehään. Sen jälkeen Lee voitti vuosina 1950–1952 arvostetun amatöörinyrkkeilyturnauksen Intercity Golden Glovesin ja Amateur Athletic Unionin nyrkkeilymestaruuden 1950 ja 1951. Pan- Amerikan kisoissa vuonna 1951 Lee sijoittui kolmanneksi raskaassa sarjassa, eli yli 81-kiloisissa. Helsingin 1952 olympiakisoja varten käydyissä Yhdysvaltain karsinnoissa Lee hävisi jo avauskierroksilla. Nyrkkeilyjoukkueen valmentaja Pete Mello kuitenkin vaati, että Lee otetaan mukaan olympialaisiin. Aikaisemmin keväällä Lee oli voittanut tulevan olympiavoittajan Ed Sandersin. Lee oli sitten raskaan sarjan varamies, ja kun Yhdysvaltojen edustaja sairastui Helsingissä, Lee osallistui kisoissa raskaaseen keskisarjaan. Sarjaan päästäkseen hän laihdutti kuusi kiloa. Lee voitti sarjansa hallitusti, eikä vastustajista kukaan uhannut hänen voittoaan. Finaalissa kaatui argentiinalainen Antonio Pacenza. Lee palkittiin myös olympialaisten teknisimpänä nyrkkeilijänä. Lee saavutti toisen pronssinsa Pan-Amerikan kisoista vuonna 1955. == Siviilielämä == Vuonna 1948 Lee tuomittiin kahdessa oikeudessa Virginian osavaltion rotuerottelulain rikkomisesta. Hän ei ollut suostunut istumaan Chesapeake and Ohio Railwayn junassa mustille varatussa osiossa. Leen tapaus meni Virginian osavaltion korkeimpaan oikeuteen, joka yksimielisesti kumosi Leen saamat tuomiot. Valmistuttuaan Howardin yliopistosta Lee opetti Washingtonissa nuorisorikollisille suunnatussa koulussa englantia, matematiikkaa ja yhteiskuntaoppia. Lisäksi Lee valmensi nyrkkeilijöitä sekä tuomaroi amatööri- ja ammattilaisotteluita. Lee kuoli syöpään Yhdysvaltain merivoimien sairaalassa Bethesdassa vuonna 1992. == Lähteet == Luokka:Yhdysvaltalaiset nyrkkeilijät Luokka:Yhdysvaltalaiset olympiavoittajat Luokka:Vuonna 1924 syntyneet Luokka:Vuonna 1992 kuolleet
Rambo III (videopeli)

Rambo III on Ocean Softwaren kehittämä ja julkaisema ammuntapeli, joka on julkaistu vuonna . Taiton julkaisema kolikkopeli eroaa pelikonsoleille ja kotitietokoneille julkaistusta versiosta: kolikkopeli on raideräiskintä, joka käyttää pseudo-3D -grafiikkaa. == Pelaaminen == Peli perustuu elokuvaan Rambo – taistelija 3.https://segaretro.org/Rambo_III_(Mega_Drive) Kuten elokuvassa, pelissä seurataan John Ramboa, jota on pyydetty taistelemaan neuvostoliittolaisia vastaan Afganistanissa. == Vastaanotto == Peli on saanut CU Amiga -lehden arvostelussa arvosanaksi 75%. Niko Nirvi antoi Mikrobitissä pelin C64-versiolle kolme tai neljä tähteä viidestä.Mikrobitti 1/1989, sivu 71 (arvosana epäselvä) Myöhemmin hän antoi Tietokonepelien vuosikirjassa pelin C64- ja Atari ST -versioille yhdessä kolme tähteä viidestä.Tietokonepelien vuosikirja Pelit 1989 kevät, sivu 77 == Lähteet == == Aiheesta muualla == * * * * * * Luokka:Vuoden 1988 videopelit Luokka:Ocean Software Luokka:Ampumapelit Luokka:Amiga-pelit Luokka:Amstrad CPC -pelit Luokka:Atari ST -pelit Luokka:Commodore 64 -pelit Luokka:DOS-pelit Luokka:MSX-pelit Luokka:ZX Spectrum -pelit Luokka:Sega Mega Drive -pelit Luokka:Sega Master System -pelit Luokka:Kolikkopelit Luokka:Rambo-videopelit Luokka:Elokuviin perustuvat videopelit
Antti Kaattari

Antti Kaattari (s. 2. helmikuuta 1986) on suomalainen lentopalloilija, joka pelasi kaudella 2008–2009 Ylivieskan Kuulassa, Lentopallon 1-sarjassa. Sieltä hän siirtyi Kokkolan Tiikereihin ja 2013 Särkät Volley ry Kalajoki teki Kaattarin kanssa 1+1 vuoden sopimuksen. Kaattari on kuulunut nuoruudessaan oman ikäluokkansa maajoukkueeseen. == Ura == Kaattari aloitti uransa syntymäkaupungissaan Himangalla jo hyvin nuorena. Hän nousi nopeasti nuorten maajoukkueeseen ja näin yleisön tietoisuuteen. Kaattari pelasi uransa ensimmäisen SM-liigaottelun jo kaudella 2003 17-vuotiaana Salon Piivolleyn väreissä. Hän tuli Piivolleyn joukkueeseen kesken kauden vahvistamaan keskitorjuja osastoa. Kaudella Kaattari voitti suomen cupin hopeaa sekä SM- hopeaa Piivolleyssa. Kauden jälkeen Kaattari alkoi pelata 1-sarjassa Kempeleen Lentopallossa, jonka kanssa hän nousi SM-liigaan pelaamaan. Kempeleessä kausi 2005–2006 meni kuitenkin pilalle, kun Kaattari loukkaantui pahasti. Hän joutui olemaan lähes puolivuotta poissa kentiltä. Kauden jälkeen Kaattari palasi kotikaupungiinsa Himangan Urheilijoihin pelaamaan 1-sarjaan. Himangan joukkueen taso nousi selvästi ja joukkue taistelikin tiensä neljän parhaimman joukkueen supersarjaan. Kaudella 2007–2008 Kaattari jatkoi Himangan Urheilijoissa, mutta vaihtoi kesken kauden Ylivieskan Kuulaan. Loppukauden Kaattari pelasi Ylivieskassa. Vuosina 2009–2012 hän on pelannut Kokkolan Tiikerien 1-sarjajoukkueessa. 2013 Särkät Volley ry Kalajoki teki Kaattarin kanssa 1+1 vuoden sopimuksen. == Muuta == Kaudella 2004 Kaattari sijoittui toiseksi SM-liigan hyökkäysulottuvuuskilpailussa, jonka voiton vei latvialainen Salvis Cielavs. Kaattari ponnisti ulottuvuudekseen 350cm. == Saavutukset == Henkilökohtaiset: * Toinen SM-liigan ulottuvuuskilpailussa 2004 * Nuorten maajoukkueessa 2002-2005 Joukkueessa: * SM-hopea 2004 * Suomen Cupin hopea 2004 == Joukkueet == * 2003-2004 Salon Piivolley ja Himangan Urheilijat * 2004-2005 Kempeleen Lentopallo * 2005-2006 Kempeleen Lentopallo * 2006-2007 Himangan Urheilijat * 2007-2008 Ylivieskan Kuula * 2009-2012 Kokkolan Tiikerit * 2013-2014 Särkät Volley ry Kalajoki == Lähteet == * Kaattari Kempeleen Lentopalloon === Viitteet === Luokka:Suomalaiset lentopalloilijat Luokka:Vuonna 1986 syntyneet Luokka:Elävät henkilöt
Tyttö nimeltä Nikita

Tyttö nimeltä Nikita (Nikita) on ranskalainen Luc Bessonin ohjaama ja käsikirjoittama draama- ja toimintaelokuva vuodelta 1990. Elokuvan pääosassa näyttelee Bessonin silloinen vaimo Anne Parillaud, ja muissa osissa näyttelevät muun muassa Jean-Hugues Anglade, Tchéky Karyo ja Jean Reno. Elokuva oli kaupallinen menestys. Kritiikissä siitä on sanottu, että tyyliteltyä toimintaa ja nykyaikaisia sukupuolirooleja käsitellään siinä raikkaasti ja tuoreesti. Elokuvasta on tehty myös amerikkalaisversioita, jopa suoranaisia apinointeja.Arto Pajukallio, Elokuvat, Helsingin Sanomat 15.8.2012, sivu D 9 Warner Brosin tuotantona valmistui vuonna 1993 elokuva Koodinimi: Nina jonka on ohjannut John Badham ja pääosaa näyttelee Bridget Fonda. Hongkongissa taas on tehty 1991 elokuva Black Cat joka noudattaa samanlaista juonikuviota kuin esikuvansa. The New York Timesin kriitikot valitsivat Nikitan vuonna 2004 yhdeksi kaikkien aikojen tuhannesta parhaasta elokuvasta. == Juoni == Elokuva kertoo nuoresta Nikitasta, joka murtautuu ystävineen pieneen apteekkiin. Ryöstö päättyy ammuskeluun poliisien saapuessa paikalle. Nikitan ystävät menettävät henkensä. Nikita jää ainoana henkiin, ja hän ampuu yhden poliisin. Hänet tuomitaan elinkautiseen kaikkien tulitaistelussa kuolleiden poliisien surmaamisesta, ja tuomiosta hän joutuu istumaan 30 vuotta. Vankilassa lavastetaan Nikitan itsemurha, ja kun hän herää, valtion edustaja tulee tapaamaan häntä ja tekee ehdotuksen: joko työ valtion salamurhaajana tai "rivi 8, paikka 30" (lavastetun haudan sijainti). Vastahakoisesti Nikita suostuu. Tästä alkaa kolmen vuoden koulutusjakso, jonka aikana nuoresta punkkarista kasvaa tappokone. Koulutuksen päätyttyä hän saa asettua aloilleen omaan asuntoonsa. Eräänä päivänä Nikita kuitenkin tapaa Marcon, jonka kanssa hän päätyy lopulta kihloihin. Uusi poikaystävä ei kuitenkaan tiedä mitään Nikitan taustasta, ja tätä Nikita yrittää parhaimman mukaan peitellä. == Näyttelijät == ==Lähteet== Luokka:Vuoden 1990 ranskalaiset elokuvat Luokka:Ranskalaiset draamaelokuvat Luokka:Ranskalaiset toimintaelokuvat Luokka:Luc Bessonin ohjaamat elokuvat
Gesine Schwan

Gesine Schwan (s. 22. toukokuuta 1943 Berliini) on saksalainen professori ja poliitikko. Hän on Frankfurt (Oder):in Viadrina-Eurooppa yliopiston rehtori ja Saksan sosiaalidemokraattinen puolueen presidenttiehdokas vuosien 2004 ja 2009 vaaleissa. Schwan väitteli tohtoriksi vasemmistolaisesta Marx-kritiikistä. Hän on kuulunut SPD:n periaatetyöryhmään vuodesta 1977, mutta hänet erotettiin välillä ”liian oikeistolaisena”. Hän on asiantuntija Saksan–Puolan-suhteissa. Schwan hävisi presidentinvalinnan 2004 Horst Köhlerille. SPD asetti hänet uudelleen ehdolle toukokuun 2009 vaaliin jatkokaudelle hakevaa Köhleria vastaan, mikä suututti Köhlerin edustaman SPD:n hallituskumppani CDU:n. == Lähteet == * * * Presidenttipeli käy kuumana Saksassa, TS, 27.5.2008 2:33:49 === Viitteet === == Aiheesta muualla == Luokka:Saksalaiset sosiaalidemokraattiset poliitikot Luokka:Saksalaiset politiikan tutkijat Luokka:Saksalaiset professorit Luokka:Rehtorit Luokka:Vuonna 1943 syntyneet Luokka:Elävät henkilöt
Shakin maailmanmestaruusottelu 1910 (Lasker–Schlechter)

Shakin maailmanmestaruusottelu pelattiin vuonna 1910 Emanuel Laskerin ja Carl Schlechterin välillä. Lasker oli neuvotellut saksalaisen shakkimestari Carl Schlechterin kanssa maailmanmestaruusottelusta ensimmäistä kertaa jo voitetun Tarrasch-ottelun jälkeen. Ottelun oli aluksi tarkoitus sisältää yhteensä kolmekymmentä peliä Lontoossa. Rahoitusongelmien takia pelien määrä rajattiin ensin viiteentoista ja lopulta kymmeneen. Ottelu päätettiin pelata puoliksi Wienissä ja Berliinissä. Shakkihistorioitsijoiden keskuudessa on ollut kiistaa siitä, mitkä todella olivat ottelun ehdot. Yleisimmin on kuitenkin hyväksytty, että Lasker vaati, että Schlechterin pitää voittaa ottelu kahden pisteen erolla, jotta hän voittaisi maailmanmestaruustittelin. Tämä oli kuitenkin aivan liian tiukka vaatimus, kun ottaa huomioon, että ottelu koostui vain kymmenestä pelistä. Pelit alkoivat 7. tammikuuta 1910 Wienissä. Neljä ensimmäistä peliä olivat kaikki espanjalaista ja päättyivät tasan. Schlechter olikin tunnettu remissipelaajana, sillä yli puolet hänen peleistään päättyivät tasan. Viides peli oli myös espanjalaista Laskerin pelatessa mustilla. Tilanne oli Laskerille edullinen; hänellä oli kaksi vapaasotilasta, mutta kuningas avoimella paikalla, kun molemmilla oli vielä kuningatar ja torni pelissä. Lasker kuitenkin teki virheen, minkä seurauksena Schlechter teki maailmanmestarista matin ja meni 3-2 johtoon. Tässä vaiheessa pelipaikka vaihtui Berliiniksi, missä Schlechter pelasi voitosta yrittäen saavuttaa kahden pisteen etumatkaa. Neljä seuraavaa peliä päättyivät siitä huolimatta tasan, jolloin viimeisessä pelissä oltiin tilanteessa 5-4 Schlechterin hyväksi. Viimeisessä pelissä Schlechter saavutti mustilla pelatessaan slaavilaisen puolustuksen Schlechterin muunnelmaa sekavan aseman. Hänellä olisi ollut tilanteessa mahdollinen voitto, mutta ainakin tasapeli. Schlechter lähtikin pelaamaan voitosta saavuttaakseen kahden pisteen etumatkan, mutta erehtyi tekemään virheellisen laadunuhrauksen. Tilanne olisi vieläkin ollut tasan, mutta hän jatkoi voittoyrityksiään antaen lopulta Laskerille tarpeeksi etua pelin voittoon. Ottelu päättyi tasan ja Lasker säilytti mestaruutensa. Jotkut ovat esittäneet Schlechterin viimeisen pelin tappion syyksi muun muassa salaista sopimusta Laskerin kanssa, mutta näitä teorioita ei ole laajalti hyväksytty shakkihistorioitsijoiden keskuudessa. ==Lähteet== * *Lasker vs Schlechter 1910 *World Chess Championship: 1910 Lasker - Schlechter Title Match Luokka:Shakin maailmanmestaruusottelut Luokka:Vuoden 1910 urheilu Maailmanmestaruus 1910
Shakin maailmanmestaruusottelu 1910

Vuonna 1910 oteltiin kahdesti shakin maailmanmestaruudesta. * Shakin maailmanmestaruusottelu 1910 (Lasker–Schlechter) * Shakin maailmanmestaruusottelu 1910 (Lasker–Janowski)
Josh Rouse

Josh Rouse (s. 1972) on yhdysvaltalainen folklaulaja ja lauluntekijä. ==Elämäkerta== Pienessä Paxtonin kylässä Nebraskassa syntynyt Rouse joutui muuttamaan lapsena useita kertoja isänsä sotilasuran vuoksi. Käytyään Austin Peay State Universityn hän jäi Tennesseehen, jossa hän tapasi paikallisia muusikkoja, ja aloitti levyttämisen. Hänen debyyttialbuminsa Dressed Up Like Nebraska julkaistiin 1998 Slow River Recordsin kautta. Rouse on levyttänyt seitsemän studioalbumia. Rouse on tehnyt musiikkia myös yhdessä tyttöystävänsä Paz Suayn duona She's Spanish, I'm American. Duo julkaisi samannimisen EP:n vuonna 2007. ==Diskografia== ===Sooloura=== ====Studioalbumit==== * * * * * * * * * * ====Livealbumit==== * * ====EP:t==== * * * * ====Live-EP:t==== * * ===She’s Spanish, I’m American|She’s Spanish, I’m Americanissa=== * == Aiheesta muualla == * Josh Rousen sivusto * Luokka:Yhdysvaltalaiset laulajat Luokka:Yhdysvaltalaiset folkmuusikot Luokka:Vuonna 1972 syntyneet Luokka:Elävät henkilöt
Shakin maailmanmestaruusottelu 1910 (Lasker–Janowski)

Shakin maailmanmestaruudesta oteltiin vuonna 1910 Emanuel Laskerin ja David Janowskin välillä. Hallitseva mestari Lasker voitti ottelun ja säilytti siten tittelinsä. Ottelu pelattiin Berliinissä 8. marraskuuta - 8. joulukuuta, ja voittoon vaadittiin kahdeksan pelivoittoa. Lopputulos oli murskavoitto Laskerille: kahdeksan voittoa ja kolme tasapeliä. ==Lähteet== *Lasker vs Janowski 1910 *World Chess Championship: 1910 Lasker - Janowski Match Luokka:Shakin maailmanmestaruusottelut Luokka:Vuoden 1910 urheilu Maailmanmestaruus 1910 Luokka:Berliinin urheilu
Vitali Fokejev

Vitali Vitaljevitš Fokejev (, s. 15. helmikuuta 1974) on venäläinen haulikkoampuja ja maailmanmestari. Vitali Fokejev on saavuttanut MM- kilpailuissa kaksoistrapissa henkilökohtaisen maailmanmestaruuden ja joukkuepronssin Zagrebissa 2006. ==Lähteet== *Profiili ISSF Newssissä *ISSF:n tietokanta *Peoples.ru Luokka:Venäläiset ampujat Luokka:Vuonna 1974 syntyneet Luokka:Elävät henkilöt
Josef von Haller

Josef von HallerOtavan Iso tietosanakirja, osa 3, palsta 307 (13. elokuuta 1873 Jurczyce, Galitsia – 4. kesäkuuta 1960) oli puolalainen kenraali (1919), joka oli opiskellut Wienissä teknillisessä sota-akatemiassa ja osallistunut ensimmäiseen maailmansotaan keskusvaltojen puolella. Haller nimitettiin 1916 Puolalaisen legioonan toisen prikaatin komentajaksi. Puolalaista legioonaa komensi tuolloin Józef Piłsudski. Puolalaiset joukot järjestivät 15. helmikuuta 1918 kapinan saksalaisia vastaan, joka murskattiin. Hallenr pakeni Murmanskiin, josta hän jatkoi Ranskaan. Pariisissa hän sai yhteyden Roman Dmowskiin, joka edusti Puolan kansalliskomiteaa siellä. Haller muodosti Ranskassa puolalaisen armeijan ja komensi sitä Puolan vapaussodassa 1919–1920 bolsevikkeja vastaan. Ensimmäisen maailmansodan kahden viimeisen kuukauden aikana von Hallenberg komensi kuutta divisioonaa. Hänen joukkonsa siirrettiin marraskuun 1918 alkupuolella Itä-Galitsiaan taistelemaan itsenäisyyden julistanutta Länsi-Ukrainan kansantasavaltaa vastaan. Haller syrjäytettiin vuonna 1926, mutta hän toimi toisen maailmansodan aikana Puolan pakolaishallituksen johtotehtävissä ja länsiliittoutuneiden joukoissa Lähi- idässä. Josef von Haller toimi Władysław Sikorskin Puolan pakolaishallituksessa opetusministerinä 1940–1943. ==Lähteet== == Aiheesta muualla == Luokka:Ukrainan historia Luokka:Puolan historia Luokka:Puolalaiset kenraalit Luokka:Vuonna 1873 syntyneet Luokka:Vuonna 1960 kuolleet
Roland Gerebics

Roland Gerebics (s. 6. syyskuuta 1979 Várpalota) on unkarilainen haulikkoampuja ja maailmanmestari. Roland Gerebics on saavuttanut MM- kilpailuissa poikien sarjassa hopeaa Barcelonassa 1998 ja Tampereella 1999. Miesten sarjoissa hän on saavuttanut hopeaa Kairossa 2001 ja pronssia Zagrebissa 2006. ==Lähteet== *Profiili ISSF Newssissä *ISSF:n tietokanta Luokka:Unkarilaiset ampujat Luokka:Vuonna 1979 syntyneet Luokka:Elävät henkilöt
Doctor Ross

Doctor Ross (oik. Charles Isaiah Ross, s. 21. lokakuuta 1925, Tunica, Mississippi - k. 28. toukokuuta 1993, Flint, Michiganhttp://www.allmusic.com/artist/p17076) oli yhdysvaltalainen blueskitaristi, laulaja, rumpali ja huuliharpisti, joka esiintyi yhden miehen yhtyeenä. Rossia on verrattu tyyliltään John Lee Hookeriin ja Sonny Boy Williamson I:een ja hänet luultavasti tunnetaan parhaiten Sun Recordsille 1950-luvun alussa tekemistään levytyksistä kuten "The Boogie Disease" ja "Chicago Breakdown". == Elämä == Ross syntyi Tunicassa nuorimpana 11 lapsesta. Hänen isänsä ja setänsä soittivat molemmat huuliharppua, lähinnä hengellistä musiikkia. 11-vuotiaana Ross soitti paikallisessa “The Silver Kings” -nimisessä ryhmässä. 13-vuotiaana hän aloitti soittamaan juhlissa ansaiten 2,5 dollaria illassa. 16-vuotiaana Ross lainasi kitaran, jota opetteli itsekseen soittamaan. Koska hän oli vasenkätinen, hänen täytyi soittaa kitaraa "väärinpäin". 18-vuotiaana hän liittyi armeijaan. Ross kantoi huuliharppuaan tohtorinlaukkua muistuttavassa mustassa laukussa ja tästä syystä armeijakavereiltaan lempinimen "Doc". Armeijassa hän voitti kykyjenetsintäkilpailun, mutta ei alkanut ammattimuusikoksi ennen kuin 1940-luvun lopulla. Esiinnyttyään radioasemilla, Ross levytyssopimuksen Sun Recordsin kanssa 1950-luvun alussa. "Come Back Baby" ja "Chicago Breakdown" julkaistiin Sun-merkillä ja "Country Clown" ja "Doctor Ross Boogie" Chess- merkillä. Vuonna 1954 ollessaan häämatkalla Flintissä, Michiganissa, Ross löysi työopaikan General Motorsin tehtailta. Hän jatkoi musiikkiuraansa tehdastyön ohella. Vuonna 1965 Ross kiersi Eurooppaa American Folk Blues Festivalin mukana. Vuonna 1981 hän voitti "Chicago Breakdownilla" Grammy- palkinnon parhaasta etnisestä tai perinteisestä levytyksestä. == Lähteet == == Aiheesta muualla == * * Kuvitettu diskografia Luokka:Yhdysvaltalaiset bluesmuusikot Luokka:Yhdysvaltalaiset huuliharpistit Luokka:Yhdysvaltalaiset kitaristit Luokka:Yhdysvaltalaiset laulajat Luokka:Vuonna 1925 syntyneet Luokka:Vuonna 1993 kuolleet
Shakin maailmanmestaruusottelu 1921

Vuoden 1921 shakin maailmanmestaruusottelu pelattiin Emanuel Laskerin sekä José Raúl Capablancan välillä. Capablanca, joka oli haastaja, voitti ottelun ja hänestä tuli näin shakin kolmas maailmanmestari. Ottelu alkoi vuoden 1921 maaliskuun puolessa välissä. Lasker ei kuitenkaan valmistautunut otteluun kunnolla, vaan piti sitä välttämättömänä tapahtumana, jonka lopuksi kuubalainen nousisi maailmanmestariksi. Ottelusta Lasker sanoi myöhemmin seuraavasti: "Ajatus ottelusta oli huolestuttanut minua niin pitkään, niin usein ja niin turhaan, että siitä oli jo tullut minulle taakka. Kaikki ilo ottelusta oli jo mennyt ja kaikki mitä oli jäljellä, oli kokea jotain epämiellyttävää." Neljä ensimmäistä peliä olivat Laskerin painostusta, mutta Capablanca puolusti hyvin ja kaikki päättyivät tasan. Viidennessä pelissä Lasker pelasi mustilla ja uhrasi laadun saavuttaakseen hyökkäyksen. Capablanca kuitenkin puolusti tarkasti ja voitti loppupelissä Laskerin tehtyä virheen. Ottelu jatkui taas neljällä tasapelillä. Kymmenennessä pelissä Lasker antoi Capablancan pelata liian vapaasti ja lopulta joutui antautumaan loppupelissä. Myös 11. peli päättyi kuubalaisen voittoon. Seuraavat kaksi peliä päättyivät taas tasan. 14. pelissä Lasker ajautui aikapulaan, minkä jälkeen hän menetti laadun ja Capablanca vei värinsä voittoon. Tässä vaiheessa Capablanca johti ottelua 4-0 kymmenellä tasapelillä. Lasker olisi halunnut vaihtaa pelikaupunkia, koska tunsi itsensä sairaaksi, mutta kun siihen ei suostuttu, hän luovutti ottelun. ==Lähteet== * *Lasker vs Capablanca 1921 *World Chess Championship: 1921 Capablanca - Lasker Title Match Luokka:Shakin maailmanmestaruusottelut Luokka:Vuoden 1921 urheilu
Ahmed Al Maktoum

Ahmed bin Mohammad bin Hasher Al Maktoum (; s. 31. joulukuuta 1963 Dubai) on arabiemiraattilainen haulikkoampuja, maailmanmestari ja olympiavoittaja. Ahmed Al Maktoum voitti Ateenan kesäolympialaisissa 2004 kultaa kaksoistrapissa. Näin hänestä tuli maansa ensimmäinen olympiavoittaja, ja hän on toistaiseksi myös ainoa maansa olympiamitalisti. Hän on myös voittanut MM-kilpailuissa henklökohtaisen maailmanmestaruuden ja joukkuhopean Lonatossa 2005. ==Lähteet== *Profiili ISSF Newssissä *ISSF:n tietokanta Luokka:Arabiemiraattilaiset ampujat Luokka:Arabiemiraattilaiset olympiavoittajat Luokka:Vuonna 1963 syntyneet Luokka:Elävät henkilöt
Kansainvälinen Yhdistyneiden kansakuntien rauhanturvaajien päivä

Kansainvälinen Yhdistyneiden kansakuntien rauhanturvaajien päivä () on vuosittain 29. toukokuuta järjestettävä vuosipäivä. ==Lähteet== * ykliitto.fi, Kansainvälinen rauhanturvaajien päivä ==Aiheesta muualla== * http://www.un.org/Depts/dpko/peacekeepersday/2007/index.shtml Luokka:Yhdistyneiden kansakuntien päivät Luokka:Rauhanturvaaminen Luokka:Toukokuun juhlapäivät
Wang Zheng

Wang Zheng (s. 28. huhtikuuta 1979 Jiangsu) on kiinalainen haulikkoampuja. Wang Zheng on saavuttanut olympialaisissa Ateenassa 2004 pronssia kaksoistrapissa tuloksella 178 (137+41). ==Lähteet== *Profiili ISSF Newssissä *ISSF:n tietokanta Luokka:Kiinalaiset ampujat Luokka:Kiinalaiset olympiamitalistit Luokka:Vuonna 1979 syntyneet Luokka:Elävät henkilöt
Litany

__NOTOC__ Litany on puolalaisen death metal -yhtyeen Vaderin viides studioalbumi, joka julkaistiin 20. maaliskuuta 2000. == Kappaleet == # # # # # # # # # # # === Japanin painos === # * # == Kokoonpano == * Peter – kitarat, laulu * Mauser – kitara * Shambo – bassokitara * Docent – rummut == Arvostelut == * Chronicles of Chaos: Chronicles of Chaos: Album review == Lähteet == ==Aiheesta muualla== * * Luokka:Vaderin albumit Luokka:Vuoden 2000 albumit
Rajyavardhan Singh Rathore

Rajyavardhan Singh Rathore (s. 29. tammikuuta 1970 Jaisalmer) on intialainen haulikkoampuja ja poliitikko. Rajyavardhan Singh Rathore on saavuttanut olympialaisissa Ateenassa 2004 hopeaa kaksoistrapissa tuloksella 179 (135+44). Rathore liittyi Intian kansanpuolueen jäseneksi vuonna 2013. Hän toimi Modin ensimmäisessä hallituksessa tiedotus- ja viestintäministeriössä sekä urheiluministeriössä valtioministerinä. Hänet valittiin parlamentaarikoksi parlamentin alahuoneeseen vuoden 2019 parlamenttivaaleissa. ==Lähteet== *Profiili ISSF Newssissä *ISSF:n tietokanta *Profiili Lok Sabhassa == Aiheesta muualla == Luokka:Intialaiset ampujat Luokka:Intialaiset olympiamitalistit Luokka:Intian kansanpuolueen poliitikot Luokka:Lok Sabhan jäsenet Luokka:Vuonna 1970 syntyneet Luokka:Elävät henkilöt
Ranska talviolympialaisissa 2002

Ranska osallistui Salt Lake Cityn talviolympialaisiin 2002. Maa saavutti neljä kultaa, viisi hopeaa ja kaksi pronssia. Mitalitilastossa Ranska sijoittui kuudenneksi. == Mitalistit == === Kultaa === * Alppihiihto ** Naisten syöksylasku: Carole Montillet ** Miesten pujottelu: Jean-Pierre Vidal * Taitoluistelu ** Jäätanssi: Marina Anisina ja Gwendal Peizerat * Lumilautailu ** Naisten parisuurpujottelu: Isabelle Blanc === Hopeaa === * Alppihiihto ** Miesten pujottelu: Sébastien Amiez ** Naisten pujottelu: Laure Pequegnot * Ampumahiihto ** Miesten 12,5 km takaa-ajo: Raphaël Poirée * Lumilautailu ** Naisten parisuurpujottelu: Karine Ruby ** Naisten half-pipe: Doriane Vidal === Pronssia === * Ampumahiihto ** Miesten 4x7,5 km viesti: Vincent Defrasne, Gilles Marguet, Raphaël Poirée ja Julien Robert * Freestylehiihto ** Miesten kumparelasku: Richard Gay Talviolympialaisissa 2002 Luokka:Valtiot talviolympialaisissa 2002
Motiva

Motiva Oy on suomalainen valtionyhtiö. Valtion kestävän kehityksen yhtiönä Motiva kannustaa energian ja materiaalien tehokkaaseen ja kestävään käyttöön. Sen pääasiakkaita ovat julkishallinto, ministeriöt ja virastot. Motiva- konserniin kuuluu myös Motiva Services Oy, joka tarjoaa yrityksille ja yhteisöille energiatehokkuuden konsultointipalveluja ja Ympäristömerkintä Suomi Oy, joka hallinnoi Suomessa Joutsenmerkkiä ja EU-ympäristömerkkiä (EU Ecolabel). Motivan toiminta alkoi vuonna 1993 Energiansäästön palvelukeskuksena. Vuonna 1998 tehtävänkuvaan lisättiin uusiutuvan energian edistäminen. Valtion kokonaan omistamaksi osakeyhtiöksi Motiva muodostettiin marraskuussa 2000. Motiva järjestää vuosittain lokakuussa valtakunnallisen Energiansäästöviikon, johon osallistuu satoja yrityksiä ja yhteisöjä. Motiva hallinnoi myös yrityksille ja kunnille tarkoitettuja vapaaehtoisia energiatehokkuussopimuksia. Motiva Oy:n ja Motiva Services Oy:n yhteinen henkilöstömäärä vuonna 2023 oli 68 ja vuoden 2023 liikevaihto oli 7,6 miljoonaa euroa. Koko konsernin henkilöstömäärä Ympäristömerkintä Suomi Oy mukaan luettuna oli 89 ja liikevaihto 10,1 miljoonaa euroa. ==Lähteet== Luokka:Suomalaiset valtionyhtiöt Luokka:Suomalaiset konsultointiyhtiöt Luokka:Energia Suomessa Luokka:Helsinkiläiset yritykset
Ruotsi talviolympialaisissa 2002

Ruotsi osallistui 102 urheilijan voimin Salt Lake Cityn talviolympialaisiin 2002. Maa saavutti seitsemän mitalia, joista kaksi oli hopeisia ja viisi pronssisia. Mitalitilastossa Ruotsi sijoittui yhdeksänneksitoista. ==Mitalistit== === Hopeaa=== * Alppihiihto ** Naisten suurpujottelu: Anja Pärson * Lumilautailu ** Miesten parisuurpujottelu: Richard Richardsson === Pronssia=== *Alppihiihto **Naisten pujottelu: Anja Pärson *Ampumahiihto **Naisten 7,5 km sprintti: Magdalena Forsberg **Naisten 15 km normaalimatka: Magdalena Forsberg *Jääkiekko **Naisten joukkue: Annica Ahlen, Lotta Almblad, Anna Andersson, Gunilla Andersson, Emelie Berggren, Kristina Bergstrand, Ann- Louise Edstrand, Joa Elfsberg, Erika Holst, Nanna Jansson, Maria Larsson, Ylva Lindberg, Ulrica Lindstrom, Kim Martin, Josefin Pettersson, Maria Rooth, Danijela Rundqvist, Evelina Samuelsson, Therese Sjolander ja Anna Vikman == Lähteet == * Sports-reference.com - Sweden at the 2002 Salt Lake City Winter Games Talviolympialaisissa 2002 Luokka:Valtiot talviolympialaisissa 2002
Bunker Hill Community College

pienoiskuvaBunker Hill Community College on kaksivuotinen college, joka sijaitsee Charlestownissa, Massachusettsin osavaltiossa. Charlestown on Bostonin kaupunginosa. Sillä on urbaani kampus ja opiskelijoita on yli 8 500\. 650 kansainvälistä opiskelijaa käy BHCC:tä ja he tulevat 94 maasta ja puhuvat yli 75 eri kieltä. Toinen kampus sijaitsee Chelseassa. Charlestownin kampus avasi ovensa vuonna 1973, entisen vankilan ja Bunkerin mäen taistelun tapahtumapaikalla. Viime vuosina instituutti on saanut tunnustusta kaupungilta ja osavaltiolta. College voidaan nähdä elokuvassa Good Will Hunting, paikkana, jossa Robin Williamsin roolihahmo opettaa. == Aiheesta muualla == * BHCC:n kotisivu Luokka:Bostonin yliopistot ja korkeakoulut
Sulaa kultaa

__NOTOC__ Sulaa kultaa on Kumikamelin toinen kokoelma-albumi, joka julkaistiin 28. toukokuuta 2008. Vanhojen kappaleiden lisäksi kokoelma sisältää aiemmin julkaisemattomat kappaleet ”Kaidalla tiellä”, ”Uhmaikä” ja ”Sulaa kultaa” sekä uudelleenäänitetyt versiot vanhoista kappaleista ”Hakekaapas”, ”Pyhän kyttyrän veljeskunta” ja ”Isän kädestä”. == Kappaleet == # # # # # # # # # # # # # # # # # # # # # # # # # # # # # == Kokoonpano == * Jarmo Koponen – laulu, kitara, kosketinsoittimet * Jouni Vento – basso, kosketinsoittimet, taustalaulu * Jussi Musikka – kitara, kosketinsoittimet, taustalaulu * Olli-Matti Wahlström – rummut, lyömäsoittimet, kitara, kosketinsoittimet, taustalaulu * Anssi Rosenius – rummut, lyömäsoittimet (raidoilla 20–26) == Arvostelut == * Soundi: Soundi: Levyarvio == Lähteet == Luokka:Vuoden 2008 kokoelma-albumit Luokka:Kumikamelin albumit
Ober Ost

Ober Ost (virallisesti ) oli saksalaisten Baltiaan perustama miehityshallinto ensimmäisen maailmansodan aikana. Se perustettiin 1914 ja sen ensimmäinen johtaja oli Paul von Hindenburg. Erich von Falkenhaynin eron jälkeen johtajaksi tuli Baijerin prinssi Leopold. Keisarillisen Saksan vuoden 1918 kevään itärintaman offensiivi laajensi saksalaisten Neuvosto-Venäjältä vallattuja maa-alueita muualle Liivinmaan kuvernementtiin ja Viron kuvernementtiin sekä Ukrainassa sijaitseviin läntisiin ja keskisiin kuvernementteihin. Alue oli jaettu kolmeen piiriin, jotka olivat Kuurinmaan piiri, Liettuan piiri ja Bialystokin-Hrodnan piiri. Kuurinmaan piiri liitettiin lopulta pääasiassa Latvian tasavaltaan. Liettuan piiri siirtyi vuonna 1918 Liettuan kuningaskunnalle ja lopulta Liettuan tasavallalle saman vuoden aikana. Liettuan piiri kuului aluksi osittain myös Keski-Liettuan tasavaltaan vuonna 1920, ja se liitettiin Puolan tasavallan Vilnan voivodikunnaksi vuosiksi 1923–1939. Bialystokin-Hrodnan piiri sijaitsi Venäjän keisarikuntaan kuuluneessa Hrodnan kuvernementissa. Muutama päivä ensimmäisen maailmansodan päättymisen jälkeen Saksan miehityshallinto luovutti vallan Viron, Latvian ja Liettuan vastamuodostetuille väliaikaishallituksille. == Katso myös == * Ostlandin valtakunnankomissariaatti == Lähteet == == Aiheesta muualla == Luokka:Baltian historia Luokka:Ensimmäinen maailmansota Luokka:Latvian entiset valtiot ja valtiomuodostelmat Luokka:Liettuan entiset valtiot ja valtiomuodostelmat Luokka:Viron entiset valtiot ja valtiomuodostelmat
Kuisma Korhonen

Kuisma Korhonen (s. 29. joulukuuta 1964, Jyväskylä) on Oulun yliopiston kirjallisuuden professori ja Helsingin yliopiston vertailevan kirjallisuustieteen dosentti. Korhonen on väitellyt filosofian tohtoriksi Helsingin yliopistossa vuonna 1999. Dosentiksi hänet nimitettiin 2002 ja professoriksi 2008. Kuisma Korhosen tutkimustyön erikoisalueita ovat vertaileva kirjallisuustiede, erityisesti kirjallisuuden suhde filosofiaan ja historiaan. Hän on tutkinut ranskalaista, englantilaista ja suomalaista kirjallisuutta. Tutkimus- ja opetustyönsä ohella Korhonen on tehnyt musiikkia vuosikymmenten ajan, ja levyttää nimellä Kuis. == Lähteet == Luokka:Suomalaiset kirjallisuustieteilijät Luokka:Oulun yliopiston professorit Luokka:Suomalaiset professorit Luokka:Vuonna 1964 syntyneet Luokka:Elävät henkilöt
Hans Kmoch

Johann Joseph ("Hans") Kmoch (25. heinäkuuta 1894 – 13. helmikuuta 1973) oli itävaltalais-hollantilais-amerikkalainen shakin kansainvälinen mestari, shakkijournalisti ja -kirjailija. Kmoch muun muassa edusti urallaan Itävaltaa kolmesti shakkiolympialaisissa. ==Aiheesta muualla== * Luokka:Itävaltalaiset shakinpelaajat Luokka:Alankomaalaiset shakinpelaajat Luokka:Yhdysvaltalaiset shakinpelaajat Luokka:Yhdysvaltalaiset kirjailijat Luokka:Alankomaalaiset kirjailijat Luokka:Itävaltalaiset kirjailijat Luokka:Yhdysvaltalaiset toimittajat Luokka:Itävaltalaiset toimittajat Luokka:Vuonna 1894 syntyneet Luokka:Vuonna 1973 kuolleet Luokka:Shakin kansainväliset mestarit
Medford

Medford on kaupunki Middlesexin piirikunnassa, Massachusettsin osavaltiossa, Yhdysvalloissa, vain muutaman kilometrin päässä Bostonista. Kaupungin asukasluku oli 56 173 vuonna 2010. Medfordissa sijaitsee Tuftsin yliopisto. Kaupungin nimi tulee kuvauksesta "nummi joen vierellä" ("meadow by the ford"). ==Historia== Medford perustettiin vuonna 1630. Siitä tuli kaupunki vuonna 1892 ja se oli teollisuuskeskus, jossa valmistettiin mm. tiiliä, rommia ja laivoja. ===Lehtinunna=== Vuonna 1868 ranskalainen astronomi ja luonnonhistorioitsija Leopold Trouvelot yritti jalostaa paremman mulperiperhosen käyttämällä lehtinunnia. Useat näistä perhosista pääsivät karkuun hänen kotoaan. Kymmenessä vuodessa hyönteinen tuhosi kasvillisuuden naapurustossa. Se levisi ympäri Pohjois-Amerikkaa. ===Laulut=== 1800-luvulla Simpsonin tavernassa, High Streetillä, paikallinen asukas James Pierpont kirjoitti "Kulkuset" ("Jingle Bells") kelkkakilpailun jälkeen. Toinen paikallinen asukas, Lydia Maria Child (1802–1880), kirjoitti runon, matkasta kaupungin toiselle puolelle isovanhempiensa talolle, joka nykyään tunnetaan klassikkolauluna nimeltä "Over the River and Through the Woods". ===Muuta merkittävää=== Medford oli maailmankuulujen keittokirjojen kirjoittajan Fannie Farmerin koti. Se oli myös James Plimptonin koti; miehen, joka vuonna 1863 keksi ensimmäisenä neljäpyöräisen rullaluistimen. "Musta Dahlia", häpeällisen Hollywood murhan uhri, syntyi ja eli Medfordissa ennen kuin meni länsirannikolla etsimään julkisuutta. Peter Tuftsin talo (350 Riverside Ave.) on luultavasti vanhin tiilitalo Uudessa-Englannissa. Toinen tärkeä paikka on "Slave Wall" Grove Streetillä. Medford on lähettänyt monia urheilijoita NHL:ään; Shawn Bates, vaikka syntyikin Melrosessa, kasvoi Medfordissa, kuten Keith Tkachuk, Mike Morrison ja Joe Sacco. Medfordissa on Uuden-Englannin tunnetuimpia leipomoita sekä italialaisia ravintoloita. Medford oli amerikkalaisen liikemiehen, Michael Bloombergin koti. Bloomberg toimii nykyään New Yorkin pormestarina. Hän kävi koulua Medford High Schoolissa, kunnes valmistui collegesta. Hänen äitinsä on yhä Medfordin asukas. ==Lähteet== ==Aiheesta muualla== *City Hall's website *Medford Transcript, sanomalehti *InsideMedford.com, sanomalehti internetissä *City Hall's Official Histories *Medford History by local schools *Medford Genealogy by Sharon Guzik *Medford Historical Society Luokka:Massachusettsin kaupungit Luokka:Middlesexin piirikunta (Massachusetts)
Adam Sinclair

Adam R. Sinclair (s. 18. huhtikuuta 1977) on skotlantilainen näyttelijä, joka on näytellyt muun muassa sarjoissa Kymppikerho ja As If ja minisarjassa The Summit. Sinclair on naimisissa Michelle Kath-Ortizin kanssa. Heillä on kaksi poikaa. == Aiheesta muualla == * Adam Sinclair Imdb:ssä * Kotisivut Luokka:Skotlantilaiset näyttelijät Luokka:Vuonna 1977 syntyneet Luokka:Elävät henkilöt
Maunu Erlinginpoika

Maunu Erlinginpoika (Magnus V tai Magnus Erlingsson, 1156–1184) oli Norjan kuningas 1161–1184. Hän oli Erling Skakken ja Sigurd Jerusaleminkävijän tyttären Kristinin poika. Maunu huudettiin kuninkaaksi vuonna 1161, ja hän oli ensimmäinen Norjan kuningas, joka kruunattiin. Hänen isänsä Erling otti jaarlin arvonimen ja hallitsi poikansa ollessa vielä alaikäinen.Magnus V Erlingsson Encyclopedia Britannica Maunun hallituskaudella Norjaan saapui Sverre Sigurdinpoika, joka vaati kruunua itselleen. Maunu ja Sverre kävivät vuosia sotaa toisiaan vastaan. Kamppailu päättyi Fimreiten taisteluun vuonna 1184, jossa Maunu sai surmansa. == Lähteet == Luokka:Norjan kuninkaat Luokka:Vuonna 1156 syntyneet Luokka:Vuonna 1184 kuolleet
Maccabi Haifa FC

Maccabi Haifa Football Club (), on vuonna 1913 perustettu jalkapalloseura Israelista ja yksi maan parhaista seuroista. Se on voittanut 10 kertaa pääsarjamestaruuden, viidesti State Cupin mestaruuden ja kolmesti Toto Cupin. Maccabi Haifa oli myös maansa ensimmäinen Mestarien liigan lohkovaiheeseen selviytynyt joukkue. ==Entisiä pelaajia== *Yochanan Vollach *Avi Ran *Roberto Colautti *Yakubu Aiyegbeni *Giorgi Gakhokidze *Eric Ejiofor *Eyal Berkovic *Yossi Benayoun *Idan Tal *Dudu Aouate *Haim Revivo *Victor Chanov *Raimondas Žutautas *Radosław Michalski *Jerzy Brzęczek *Dante López *Serghei Clescenco *Nenad Pralija *Nir Klinger *Ronny Rosenthal *Arik Benado ==Aiheesta muualla== * Virallinen sivu Luokka:Israelilaiset jalkapalloseurat Luokka:Vuonna 1913 perustetut urheiluseurat Luokka:Haifa